Pääesikunta perustelee päätöstä palvelusturvallisuuteen kohdistuvilla riskeillä.

Pääesikunta on tehnyt päätöksen, jonka mukaan diabeetikot eivät jatkossa voi suorittaa varusmiespalvelusta. Päätöstä perustellaan ensisijaisesti palvelusturvallisuuteen kohdistuvilla riskeillä.

Pääesikunta vetoaa päätöksessään siihen, että sodan ajan palvelusolosuhteissa diabeetikoille tärkeää verensokerin seurantaa ja insuliinin saatavuutta ei voitaisi taata. Diabeetikkoja ei siksi voida turvallisuussyistä sijoittaa sodan ajan joukkoihin.